
Arvamuse andmine maaüksuse
riigi omandisse jätmiseks
(1. Jõe tn 3c)
1. Asjaolud  ja  menetluse  käik
Maa-amet esitas Narva Linnavalitsusele 17.05.2019 kirjaga nr 6-5/19/8627 (dokumendiregistris nr 1-12.3/5380) teate Narva linna haldusterritooriumil asuva maaüksuse maa riigi omandisse jätmise menetluse alustamisest, vastavalt lisatud asendiplaanile (piiriettepanek AT1808240006).

Riigi omandisse jäetakse sihtotstarbeta maa sihtotstarbega maaüksus maareformi seaduse § 31 lõike1 punkti 8 alusel maareservina.
Riigi omandisse jäetaval maaüksusel asuvad metallist, aluspinnasega kohtkindlalt ühendamata kaks garaažiboksi ja olmeruum.  Ehitised on püstitatud õigusliku aluseta, nende valdajad ei ole teada, Ehitisregistris andmed puuduvad.  Olmeruumi valdaja esitatas Narva Linnavalitsusele 1997 aastal maa ostueesõigusega erastamiseks avalduse, mille suhtes võeti 23.03.2011 vastu Narva Linnavalitsuse korraldus nr 305-k "1. Jõe tn 5 maa ostueesõigusega erastamise menetluse lõpetamine". Vastavalt Rahvastikuregistri andmetele on avaldaja käesolevaks ajaks surnud, ehitise praegune valdaja ei ole teada.
Ülalnimetatud maaüksuse kohta puuduvad taotlused teistelt isikutelt, kes sooviksid omandada antud maa-ala tagastamise või ostueesõigusega erastamise korras.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Määrata lisatud asendiplaanil näidatud maaüksusele:

3.1.1. koha-aadress – Narva linn, 1. Jõe tn 3c;

3.1.2. maa sihtotstarve – sihtotstarbeta maa (012; S).
3.2. Nõustuda  1. Jõe tn 3c  maaüksuse (piiriettepanek  AT1808240006,  ligikaudne  pindala  1835 m2)  riigi omandisse jätmisega.

4. Rakendussätted

4.1.
Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

